翟瑄

翟瑄，字廷瑞，南京太醫院醫籍，河南河南府洛陽縣人，明朝政治人物。

 生平 
順天府鄉試第二百三十六名舉人，天順八年（1464年）甲申科進士。授浙江奉化縣知縣，成化八年（1472年）十月行取都察院理刑《大明宪宗纯皇帝实录卷之一百九》：成化八年冬十月戊辰，選行人劉肅、林符、于大節、知縣張蕙、袁禎、陳英、劉濬、楊峻、翟瑄、丘山於都察院问刑。，九年實授監察御史，二十年十二月升南京大理寺左寺丞，二十三年十二月升都察院右僉都御史、巡撫山西兼提督雁門等關，擒山西崞縣叛賊王良等，弘治四年（1491年）正月升右副都御史、理院事，九年閏三月升南京都察院右都御史，十三年六月升南京刑部尚書《江南通志》卷一百三十九。弘治十四年（1501年）七月卒，贈太子少保《大明孝宗敬皇帝實錄·卷之一百七十六》：弘治十四年七月己卯 南京刑部尚書翟瑄卒。瑄字廷瑞，河南洛陽縣人。世以醫籍隸南京太醫院。天順八年進士。授浙江奉化知縣。歷升監察御史、大理寺丞、都察院右僉都御史，巡撫山西，擒叛賊王良等。眾欲以反聞，瑄不可，坐累者多得釋。累升右都御史，上言恤刑諸事，多見嘉納。尋升尚書，至是卒。賜祭葬，贈太子少保。瑄性和易，練達世故，不為物忤。遍歷三法司，習於法比，故所至能舉其職。子銓，亦舉進士。。

 家族 
其家世代以醫籍隸南京太醫院。曾祖翟伯常，祖父翟罍，父翟觀，母龐氏。具慶下。弟翟瑛（貢士）《天順八年甲申科進士登科錄》：治《春秋》，年三十二歲中式天順八年甲申科第二甲第七十名進士。三月初十日生，行一，曾祖翟伯常，醫學正科；祖翟罍，醫士；父翟觀，御醫；母龐氏。具慶下。妻潘氏。弟瑛（貢士）。由國子生中式順天府鄉試第二百三十六名舉人，會試中式第六十一名。。

弟翟瑛，時人並稱「二翟」。子翟銓，進士。

 參考 

X
Category:洛阳市人
Category:南京市人
Category:醫籍進士
Category:明朝奉化縣知縣
Category:明朝監察御史
Category:明朝大理寺丞
Category:明朝山西巡撫
Category:明朝右都御史
Category:南京刑部尚書